Exqrch/javanese-Komodo-pixelgpt huggingface dataset:
Gunungan Gunungan inggih punika gambar wayang ingkang wujudipun kados gunung
Salebetipun gunungan wonten gambar lawang kados déné gerbang, ingkang dipunjagi déning buta cacah kalih cepengan gada lan tébéng
Gunungan ing pawayangan ugi asring sinebat Kayon
Sanésipun gunungan punika nggambaraken karajan, gunungan ugi kanggé pratandha giyaran wayang badhé dipunwiwiti
Gunungan utawi kayon wiwitanipun dipunripta déning Radèn Patah
Winastan gunungan amargi wujudipun mèmper gunung limrahipun
Gambar wayang punika dipun-ginakaken saben pagelaran wayang (wayang purwa, wayang krucil, wayang golèk, wayang gedhog, wayang suluh, lan sanèsipun)
Mituhu wujudipun, gunungan utawi kayon saged dipunpérang dados kalih, inggih punika: Gambar Salebetipun Gunungan
Sedaya gambar ing salebetipun gunungan inggih punika: Ginanipun Gunungan
Gambar-gambar salebetipun gunungan nggambaraken saisining jagad raya jangkep kaliyan isinipun
Gunungan ing pagelaran wayang gadhah jejer ingkang wigati
Jeff Gordon Jeffery Michael Gordon (alias Jeff Gordon, miyos wonten Vallejo, California, Amérika Sarékat, tanggal 4 Agustus 1971), punika satunggiling pambalap montor NASCAR saking Amérika Sarékat, sapunika piyambakipun guyub sareng Hendrick Motorsports
Gordon sampun mimpangaken kalih gelar juwara NASCAR ing taun 1995, 1997, 1998, 2001
Data ing nginggil ngantos 22 November 2010
Al-Ghazali Abu Hamid Muhammad bin Muhammad al Ghazali ath-Thusi asy-Syafi'i (lair ing Thus; 1058 / 450 H – tilar donya ing Thus; 1111 / 14 Jumadil Akhir 505 H; umur 52–53 taun) iku filosof dan teolog muslim Pèrsi, sing dikenal minangka "Algazel" ing donya Kulon abad tengahan
Panjenengané karan Abu Hamid amarga salah siji putrané asma Hamid
Gelaré al-Ghazali ath-Thusi gegayutan karo ramané sing makarya minangka pamintal wulu wedhus lan papan kelairané ya iku Ghazalah ing Bandar Thus, Khurasan, Pèrsi (Iran)
Déné gelar asy-Syafi'i nuduhaké yèn panjenengané duwé madahab Syafi'i
Ghazali asal saka kulawarga prasaja
Ramané duwé gegayuhan sing dhuwur ya iku péngin putrané dadi wong alim lan salèh
Imam Al-Ghazali iku ulama, ahli pikir, ahli filsafat Islam sing pinunjul lan akèh mènèhi sumbangan marang perkembangan kemajuan manungsa
Panjenengané naté mengku jawatan minangka Naib Kanselor ing Madrasah Nizhamiyah, pusat pengajian dhuwur ing Baghdad
Imam Al-Ghazali séda tanggal 14 Jumadil Akhir taun 505 Hijriah bebarengan karo taun 1111 Masèhi ing Thus.
Nasionalisme Nasionalisme nglibataké idhèntifikasi sing kuwat saka golongan indhividhu karo èntitas pulitik kadhèfinisikaké sajeroning istilah nasional, ya iku bangsa
Kerepé, iku wujud kayakinan yèn siji golongan ètnik nduwé hak kanggo duwé nagara, utawa kewarganagaraan ing siji nagara kudu winates ing siji golongan ètnis, utawa yèn manéka bangsa sajeroning kaanan tunggal mesthi kudu duwé hak kanggo ngèksprèsikaké lan latihan idhèntitas nasional uga déning minoritas Pranala njaba
Pirsani informasi ngenani Nasionalisme ing KamusWiki.
Renault F1 Renault F1 ya iku tim F1 saka Prancis sing purwa mangsa 2011 malih jeneng dadi Lotus Renault GP
Tim iki wis partisipasi ing F1 wiwit taun 1977
Ing taun 2005-2006 tim iki dadi juwara donya bebarengan karo Fernando Alonso.
Matt Kenseth Matthew Roy "Matt" Kenseth (miyos wonten Cambridge, Wisconsin, Amérika Sarékat, tanggal 10 Mèi 1972), punika satunggiling pambalap montor NASCAR saking Amérika Sarékat, sapunika piyambakipun guyub sareng Roush Fenway Racing sareng mobil Ford Fusion
Kenseth sampun mimpangaken kalih gelar juwara NASCAR ing taun 2003.
Dale Earnhardt Junior (miyos wonten Mooresville, North Carolina, Amérika Sarékat, tanggal 10 Oktober 1974), punika satunggiling pambalap montor NASCAR saking Amérika Sarékat, sapunika piyambakipun guyub sareng Hendrick Motorsports sareng Jimmie Johnson lan Jeff Gordon
sampun mimpangaken kalih gelar juwara NASCAR Nationwide Series ing taun 1998, 1999.
Zübeyde Hanım Zübeyde Hanım (1857 – 14 Januari 1923) iku ibuné Mustafa Kemal Atatürk, pangadeg Républik Turki
Panjenengané iku putri siji-sijiné saka kulawarga Hacısofular sing kalebu loro sadulur lanangé
Zübeyde lair ing Langaza, désa ing Prefektur Thessaloniki, Krajan Ottoman nalika taun 1857 minangka putri sawijining wong tani Turki.
Mark Webber Mark Alan Webber (alias Mark Webber, miyos wonten ing Queanbeyan, Australia, tanggal 27 Agustus 1976), punika juru balap Formula 1 saking Ostrali, sapunika piyambakipun guyup sareng Red Bull Racing
Sadèrèngipun Webber guyup sareng Minardi taun 2002, Jaguar taun 2003-2004; Williams taun 2005-2006
Webber miwiti debutipun ing F1 taun 2002 sareng tim Minardi
Réncang satimipun ing Red Bull inggih punika Sebastian Vettel.
Panampang (Seni Rupa ) Penampang ya iku laladan kang kena lan bisa diwernani, dhuweni omba lan wujud penampang kang kasar utawa alus kang biyasa diarani tekstur.Saka wujudé penampang kapérang dadi 3 (telu): penampang organis, penampang geometris lan penampang wujud kang ora ditata
Ing seni rupa penampang sok diarani karan wujud kang bisa digambar wujud kang ana ing alam sakiteré lan dipaduake karo ide utawa gagasan.
Tèkstur Tekstur ya iku wujud utawa kaanan kang ana ing dasaré barang kang bisa di dumuk utawa dideleng langsung ing manungsa.Tekstur kapérang dadi loro 2: Tekstur Nyata yakuwi wujud penampang kang ana ing seni rupa rong dhimènsi kang wujud penampang bisa di cekel lan bisa dirasakaké ing telapakan tangan kasar lan lembuté penampang rong dhimènsi utawa telu dhimènsi
Tekstur maya (semu,ora nyata) ya iku kaanan dasaré penampang kang antara padèlengan karo dicèkel langsung karo tangan ora padha wujudé.Tekstur semu utawa ora nyata bisa uga diolah ing wujug wernané utawa kelir lan wujud warna gradasi ing dasaré penampang (lumah)
Wong-wong mangan kenthang De aardappeleters, The Potato Eaters, utawa Wong-wong mangan kenthang iku sawijining lukisan karya pelukis Walanda, Vincent van Gogh
Lukisan iki dilukis ing wulan April 1885 ing Nuenen, Walanda lan saiki kasimpen ing Van Gogh Museum ing Amsterdam.
Ali Riza Efendi Ali Rıza Efendi (1839 – 1888) iku bapané Mustafa Kemal Atatürk lan sisihané Zübeyde Hanım
Panjenengané lair ing Thessaloniki, Krajan Ottoman lan nyambut gawé minangka punggawa béya cuké
Panjenengané tilar donya taun 1888 nalika putrané umur 7 taun
Panjenengané dinuga asalé saka Albania déné Falih Rıfkı Atay tetep rumangsa yèn Ali Rıza iku asal saka Söke ing Provinsi Aydın
Liyané mratélakaké yèn bab iki bisa waé mung saka pangira-ira
Kulawarga Ali Riza saka Désa Kodžadžik, Centar Župa Municipality, Makedonia, ing kana ana sawijining omah pèngetan.
Tekirdağ Tekirdağ (pirsani uga ) iku kutha ing Eastern Thrace, ing pérangan Éropah Turki
Tekirdağ iku kutha krajan Provinsi Tekirdağ, wujud panggonan sing nyenengaké lan luwih tenang sing dirasakaké déning sing ndunungi lokal tinimbang pusat indhustri Çorlu, kutha sing ngemunah
Padunung kutha taun 2009 ana 140,535
Ana konsulat kinurmatan Hungaria lan Bulgaria ing Tekirdağ
J-Rocks J-Rocks ya iku grup musik saka Indonesia kang njupuk aliran Japanese pop/rock
Grup iki ana wiwit tanggal 9 November 2003
Grup band iki asalé saka Jakarta
Personil grup band iki ya iku Iman minangka vokalis, Sony minangka "gitaris", Wima minangka "bassis", lan Anton minangka "drummer"
Jeneng J-Rocks wiwit munggah sawisé dadi finalis lan dadi juwara pertama ing kontès musik kang dianakake Nescafe
Ing kana, grup band iki bisa ngalahake rong grup band saingane, ya iku B-Five saka Makasar lan Cool Khas saka Yogyakarta
Grup iki menang amarga warna musike kang durung ana ing Indonésia
Banjur grup band iki éntuk kontrak rekaman kang dilabeli Aquarius Musikindo
Saiki, grup band iki bisa saingan karo grup band papan atas kaya déné Samsons, Padi lan Déwa
Wiwitan taun 2004, JRS (singkatan saka J-Rockstar) mèlu "festival" musik kang dianakake déning Nescafe Get Started 2004 kang disponsori déning Nescafe, Trans TV, lan Aquarius Musikindo
Grup band iki bisa dadi juwara lan saka iku bisa nggawe album kompilasi Nescafe Get Started kang dadi wiwitan kerjasama karo Aquarius Musikindo
Ing taun 2005, grup band iki bisa ngetokaké album kang pisanan kanthi irah-irahan "Topeng Sahabat" lumantar label Aquarius
J-Rocks saya ditepungi déning masarakat sawisé ngetokaké album kang kaping pindho kanthi irah-irahan "Spirit"
Ing tembang kanthi irah-irahan "Kau Curi Lagi", dhèwèké kolaborasi karo "gitaris" wadon kang jenenge Prisa
Ing tembang "Juwita Hati", grup band iki nggawe konsèp rekaman ing Jepang kang digarap déning Hedy Suryawan
Selvin, Sato, lan Boppy ing video klip iki akting dadi fans J-Rocks kang ngoyak nganti tekan nagara Sakura iku
Ora tanggung-tanggung, kawasan kaya déné Shibuya lan Harajuku uga dadi panggonan nggawé video klip
Konsep video klip iku kang ndadèkaké grup band J-Rocks tambah kawentar ing Indonesia
Saka iku, grup band iki banjur bisa rekaman ing studio rekaman Studio Abbey Road, London, Inggris
Ana telung tembang kang wis dicakake kanggo rekaman ing studio iku, ya iku "Falling in Love", "Hanya Aku", lan "Meraih Mimpi"
Grup band iki ngarep-ngarep kanthi rekaman ing studio iku, bisa dadi "go International"
Inspirasi jeneng J-Rockstar kawiwitan saka stiker kang ana tulisan Rockstar, kanthi kepinginan supaya bakale bisa dadi bintang rock kondhang
Banjur kena tambahan hurup J ing ngarepe, karepe supaya bisa makili band iku
J bisa ateges Jepang amarga dhèwèké nggarape tembang J-Music, Jakarta amarga dhèwèké asalé saka Jakarta, Jujur sajerone main tembang ateges mainake apa kang bener-bener dhèwèké senengi lan péngin main musik kang ana jiwané
Amarga saking dawané, jeneng J-Rockstar banjur dicekak dadi J-Rocks, lan jeneng J-Rockstar iku saiki dadi jeneng fans J-Rocks.
Sherina Munaf Sherina Munaf ya iku artis lan penyanyi wédok ing Indonesia kang duwé jeneng dawa Sinna Sherina Munaf
Dhèwèké lair ing Bandung, Jawa Barat, nalika tanggal 11 Juni 1990
Kenya putri saka pasangan Triawan Munaf lan Luki Ariani
Sherina kaloka kawit cilik
Penampilane kang lugu kaya déné bocah-bocah, nanging kuwalitas swarane ora kalah karo wong diwasa, iku kang ndadèkaké dhèwèké disenengi wong akèh
Kang seneng Sherina ora mung bocah cilik, nanging uga wong-wong kang luwih tuwa saka kenya
Ing taun 1999, Sherina wiwit nggawé album kang kapisanan kanthi irah-irahan "Andai Aku Besar Nanti"
Tembang-tembang kang ana ing album iku ya iku, "Andai Aku Besar Nanti", "Pelangiku", lan "Kembali ke Sekolah"
Sawisé iku, kenya nggawé album kang kaping pindho kang uga diangkat dadi "filem layar lebar"
Film iku dimainake bareng Didi Petet, Mathias Munchus, lan Butet Kartaradjasa
Film iku ndadèkaké Sherina minangka bintang filem, sanadyan fileme kang liyané durung ana
Nalika remaja, Sherina nggarap album "My Life" kanthi tembang kang diandhelake "My Life", "Aku Tlah Dewasa", lan "Clik Clok"
Nalika taun 2007, kenya nggarap album manèh kanthi irah-irahan "Primadona"
Ing album iku, dhèwèké tampil kanthi gaya kang diwasa lan tembang-tembang diwasa kang digawé kenya dhéwé
Sanadyan ish nom, nanging kemampuan ngripta tembang bisa dianggep remeh
Ing taun 2008, Sherina diwènèhi kapercayan nggarap tembang ing "Soundtrack" filem "Ayat-Ayat Cinta"
Kanthi tembange "Jalan Cinta", Sherina nguduhake marang wong akèh yèn dhèwèké bisa ngipta lagu uga dadi kang nyayikake, Ing filem "Laskar Pelangi" taun 2008, Sherina dipercaya manèh nggarap tembang kanggo "soundtrack" filem iku
Tembang kang digarap ya iku "Ku Bahagia" kang dinyanyikake lan dikripta déning kenya.
Srikandhi Srikandhi utawa Dèwi Srikandhi, utawa Wara Srikandhi (Sangskreta "Śikhaṇḍī") iku paraga ing wiracarita "Mahabharata"
Srikandhi iku putriné Prabu Drupada (jeneng enomé Sucitra), ratu saka nagara Cempalaraja
Srikandhi kondhang minangka prajurit èstri
Kedadéyan iku nalika Srikandhi lumaku metu saka kraton, banjur nemu kalung kembang teraté sing ana ing gapura kraton
Kembang iku wujud kembang sing ditinggal déning Dèwi Amba ana ing nagara Pancala minangka pratandha dendam, sapa waé kan migunakaké kalung iku, wong iku sing bakal merjaya Begawan Bisma
Dewi Srikandhi iku dumadi saka geni kang dipuja déning Prabu Drupada
Drupada tumindak mangkono kanggo golèk cara males wirang marang Bambang Kumbayana (Pandhita Durna)
Prabu Drupada tau diwirang-wirangaké déning para muride Durna ya iku Kurawa
Prabu Drupada dilarak – larak kaya wong sudra
Durna tumindak mangkono kanggo males lara atiné nalika dipulasara Gandamana (patihe Drupada) jalaran nalika semana Durna anggoné matur marang prabu Drupada amung njangkar (ora basa)
Gandamana nesu lan Bambang Kumbayana|Bambang Kumbayana dipala nganti rusak awaké
Amarga lara atine, Prabu Drupada muja geni
Saka tengahé geni katon bayi loro, lanang lan wadon
Banjur bayi mau pinaringan asma Srikandhi lan Arya Dresthajumena
Saliyané iku Srikandhi uga duwé sadulur wadon asma Dewi Drupadi, kang ora liya garwane Puntadewa
Yèn ing carita wayang, Srikandhi digambaraké minangka prajurit wanita sing peng – pengan
Nalika isih enom dhèwèké merguru manah marang Radèn Arjuna|Radèn Arjuna
Banjur dhèwèké dipèk bojo déning Radèn Arjuna
Dèwi Srikandhi tau dilamar déning Prabu Jungku Mardea saka nagara Parangkubarja
Prabu Drupada, bapaké Srikadhi seneng karo lamarane Jungku Mardea, nanging Srikandhi ora seneng
Banjur dhèwèké madul marang Arjuna
Arjuna mbela Srikandhi, banjur Srikandhi dhaup karo Arjuna
Dewi Srikandhi mripaté jahitan, irunge mbangir, rainé rada ndhangak, nuduhaké dhèwèkée putri kang duwé swara "dencing"
Dewi Srikandhi nganggo sanggul, arané "Sanggul Gedhé"
Nduwèni "jamang" kanthi garudané mengguri
Sapéranganan rambuté diumbaraké polos
Kalungé awujud bulan sabit
Nganggoné kain dodot putrèn.
Prabu Drupada nganakaké sayembara kanggo ngrebutaké Dèwi Drupadi
Sapa sira sing bisa nglawan Patih Gandamana bakal dadi bojoné Dèwi Drupadi
Ing sawijining dina Werkudara maju tandhing klawan Patih Gandamala|Patih Gandamala dikancani déning Arjuna
Sanadyan Werkudara kang maju tandhing, nanging Dèwi Drupadi mau digarwa déning Puntadewa
Katon semburat abang ning pipiné Srikandhi nalika satriya gantheng saka Astinapura iku katon ngematké polah tingkahé Srikandhi sinambi mèsem
Ésuké Puntadéwa karo adhi – adhiné lan ibuné, Dèwi Kunthi mara manèh ing Nagara Pancalaretna kanggo nglamar Dèwi Drupadi
Nalika iku Dèwi Srikandhi golèk cara kanggo cedhak karo Arjuna
Pungkasané Srikandhi meguru manah marang Arjuna
Malah sabanjuré Srikandhi digarwa déning Radèn Arjuna
Srikandhi Suwita ing Pandhawa
Srikandhi iku prajurit wanodya kang cukat, trengginas, omongane ladak, kumreseg, nanging ngrantasi karya, jujur, setya marang garwa, tata kramané genep
Polahé Srikandhi ora béda kaya satriya perang
Kajaba iku Srikandhi pinter perang lan olah panah
Dadi ora klèru yèn para Pandhawa ngangkat Srikandhi dadi Senapati perang ngampingi Arjuna nalika perang Bharatayuda ing lapangan Kurusétra
Ing perang Bharatayudha, Dèwi Srikandhi diutus dadi senapati perangé Pandhawa, nggentèni Resi Seta, satriya saka Wiratha kang séda nalika perang tandhing lawan Resi Bisma, sénapati saka Kurawa
Bhisma kaget nalika wewayangan Dewi Amba|Dewi Amba nyawiji ing ragané Srikandhi
Mesthi waé Srikandhi dudu tandhingané
Srikandhi mulat sigra nyekel panah Pasopati|"pasopati"
Panah diloloské, banjur disaut déning Dewi Amba ditamakaké ing jajané Bhisma
Getih muncrat, nyawa pegat
Kadadéan iku padha karo kutukané Dewi Amba, putri Prabu Darmahambara, ratu nagara Giyantipura|Giyantipura, kang mati déning Resi Bisma|Resi Bisma
Sabubare perang, bala kurawa kang isih urip ya iku Aswatama, Karpa lan Kartamarma
Tetelune padha nrabas ing pasanggrahan Pandhawa ing wayah wengi saperlu nyidra para Pandhawa
Nanging mung nemokake Drusthajumena lan Srikandhi
Kekarone banjur ditigas nganti tekane pati.
Gardhu Gardhu utawi rondhan inggih punika griya ingkang wujudipun alit lan sok kanggé pajangan utawi saged ugi dipunagem cangkruk lan kemit (jagi)
Gardhu ugi gadhah mumpangat wonten ing masarakat saubengipun inggih punika salah satunggilipun kanggé ngiyup ing wanci bentèr lan ing mangsa katiga, utawi ngiyup saking jawah ing wanci rendheng
Ing tlatah Indonésia Gardhu asring dipunadegaken wonten ing ngajeng griya utawi wonten ing tengah dhusun
Gardhu limrahipun kadamel saking bahan kajeng jati utawi saking deling
Gardhu ugi saged dipunmumpangataken kanggé pos rondha, inggih punika wargi ingkang nganglang ing wanci dalu njagi katentreman (kaamanan) wonten ing lingkungan dhusun.
Gubug Gubug inggih punika griya alit ingkang wonten ing saubengipun sabin, tegal utawi ing wana ingkang gadhah mupangat kanggé tengga tetuwuhan (pantun ,jagung ,kedhelé ,kacang) lan sapanunggalipun saking gangguan ama utawi kéwan ingkang ngrisak tetuwuhan ingkang wonten ing sawah utawi tegalan
Gubug ing tlatah Indonésia dipundamel saking pring utawi saking kajeng lan inggilipun kirang langkung kalih mèter saking lumahipun sabin
Gubug ing sabin dipundamel inggil supados saged mirsani jembaripun sabin utawi telan saking gangguan wereng utawi kéwan ingkang badhé ngrisak utawi mangan tetuwuhan.
Omah Kampung Omah Kampung iku omah adat Jawa (model rumah minimalis) sing wanguné prasaja, kanthi payon rong empyak (2 belah sisih), lan siji wuwungan ing tengahé
Amarga prasaja banget mula jinis omah iki akèh sumebar ing karang padésan.
Abdul Hamid II Abd-ul-Hamid II (21 September 1842–10 Fèbruari 1918) yaiku Sultan kaping 34 saka Kakaisaran Ottoman
Abd-ul-Hamid nggantosaken sedhèrèkipun Sultan Murad V ing tanggal 31 Agustus 1876
Piyambakipun nampilaken periode penurunan, kanthi pemberontakan, utaminipun ing Balkan, lan perang ingkang gagal nalika Kekaisaran Ruslan
Panjenenganipun mréntah wiwit Agustus 31, 1876 nganti deposed sakcepete sawise Revolusi klompok Turki Mudha ing taun 1908, ing April 27, 1909
Ing sesuai karo persetujuan digawé karo Republik Young Ottoman, piyambakipun deklarake konstitusi Ottoman pisanan 1876 ing tanggal 23 Desember, 1876, kang tandha pikiran maju tandha pemerintah awal
Nanging, dhèwèké nuli weruh pengaruh Kulon ing uripe Utsmani lan nyatakake perselisihan karo Parlemen, nggantungake Konstitusi lan Parlemen sing isih urip ing taun 1878 lan ngrampungake kekuwatan lan kontrol sing banget efektif
Ing taun 1909, Sultan Abd-ul-Hamid II diudani kuwasa liwat kudeta militèr, ing wektu sing padha meksa dhèwèké ngumumake sistem perwakilan pemerintahan lan mbentuk parlemen kanggo kaloro kaloro
Sawise ditindhes ing taun 1909, dhèwèké diasingake menyang Tesalonika, Yunani.
Cynthia Lamusu Cynthia Lamusu utawa Prilianty Cynthia Lamusu ya iku artis wadon Indonésia kang lair ing Jakarta, tanggal 12 April 1987
Dhèwèkè anak nomer telu saka papat seduluran
Kénya krama karo Surya Saputra ing tanggal 18 Juni 2008
Wong tuwa Cynthia Lamusu ya iku Rafflyn Lamusu lan Ibuné Sri Wardhani
Cynthia kalebu artis kang nganut agama Islam
Cynthia duwé kasenengan ya iku maca, nulis gurit ing basa Indonésia, lan nonton filem
Saliyané dadi ibu rumah tangga, Lamusu uga duwé pagawéyan minangka penyanyi
Lamusu dadi penyanyi kang dikenal amrga Lamusu uga kalebu artis penyayi jebolan saka program acara ing TV Asia Bagus, ya iku reality show lomba nyanyi antar Nagara ing Asia
Album kang tau digawé Lamusu ya iku "Sesal" ing taun 1980 lan "Cintaku Hanya Satu" ing taun 1988
Ing taun 2000, Lamusu nggantékakè Lusy Rahmawati kang sadurungé wis metu saka grup vocal AB Three
Ing AB Three, dhèwèkè nyayi bareng AB Three lan ngetokaké album "Auraku" ing taun 2002 lan "Selamat Datang Cinta" ing taun 2006
Ing donya filem, Cynthia Lamusu tau nggarap filem kanthi irah-irahan "Liburan Seru!" ing taun 2008
Cynthia Lamusu uga tau dadi pranatacara utawa "host" ing "Pokoknya Musik" lan "Video Musik Indonésia"
Cynthia uga tau ngiklanaké prodhuk, ya iku Epson lan produk Vitacimin
Ora mung bisa nyanyi, pinter main filem, lan dadi presenter thok, kenya uga bisa éntuk pirang-pirang juwara, ya iku:
Lumbung Lumbung ya iku omah kang wujudé cilik kang digawé nyimpen pari utawa kasil panènan saka sawah utawa tegalan
Lumbung uga bisa tinemu ana ing sakubengé omah ing pendunung ana ing désa, lumbung uga nduwèni mumpangat kanggo nyimpen pepanènan supaya awèt utawa ngindari saka wereng
Lumbung uga wujudé omah panggung utawa luwih ndhuwur karo omah biasa lan kagolong ing sajeroning omah adat ing tlatah Jawa
Jinising lumbung manéka macem dhedhasar nagara utawa provinsi
Lumbung pari ing Asia béda banget karo lumbung pari kang ana ing papan panggonan budidaya pari liyané ing donya
Ing Amérikah Sarékat, lumbung pari kang paling akèh ana ing praja South Carolina.
Kakaisaran Ruslan Kakaisaran Ruslan (Pra-réformasi ortografi Ruslan: Россійская Имперія, Ruslan Modhèrn: Российская Империя, Translit: Rossiyskaya Imperiya) iku nagara kang ana saka taun 1721 nganti Révolusi Ruslan taun 1917
Nalika Revolusi Ruslan, kakaisaran iki rubuh, lan diganti Uni Sovyèt
Iki wujud salah siji kakaisaran gedhé dhéwé sajeroning sajarah donya, nglampaui ing dharatan mung déning krajan Inggris lan Mongolia
Nalika taun 1866, nagara iki kabentang saka Éropa Wétan menyang Asia lan menyang Amérika Lor.
Provinsi İstanbul Provinsi İstanbul iku provinsi ing salah sawijining Turki
Ing provinsi iki dumunung kutha Istanbul sing sisan minangka ibukuth provinsi iki
Wewengkon provinsi iki ana 5.110 km2 kanthi sing ndunungi 10.018.735 jiwa (miturut cacah jiwa taun 2000)
Selat Bosporus ("Boğaziçi") nyigar provinsi iki dadi rong pérangan: ya iku pérangan ing Asia lan Éropah.
Manatee Manatee dikenal minangka kéwan banyu
Kéwan kang ing basa Latine mau ("Trichechus inunguis") iki minangka mamalia laut gedhé dhéwé ing Amazon
Boboté punjul 450 kg, déné dawané punjul 270 cm
"Vocacrous hèrbivor", manatee mangan nganti 50 kg saben dinané, mathuk karo prosèntase bobot awaké
Cara uripé manatee pancèn rélatif nyedhaki cara uripé gajah
Manatee mangan akèh banget sasuwéné mangsa lembab
Sasuwéné iku, manatee uga yasa pertahanané
Ora ana siji waé wong kang bisa ngerti piyé manatee bisa nindakaké iki, ya iku bisa akèh mangan panganan pokok laut kamangka ditindakaké kanthi obahan kang nglemer ing jero kali Amazon kang dawa
Utek ciliké ora nggambaraké kapinteran kang dhuwur, matané sipit banget, kupingé tipis, lan tansah nutup irungé ing jero banyu amrih ora kleleb
Luwih misterius manèh, ing mangsa katiga manatee bisa meneng anteng sanadyan kabèh awake kang wigati isih lumaku lan sangguh pasa nganti 6 wulan suwéné.
Boto Lumba-lumba Boto ("Inia Geoffrensis") minangka sedulurè tucuxi kang luwih gedhé manèh
Dawané mèh 2,5 m, lan boboté luwih saka 136 kg sarta ora kaya kerabat sosial liyané
Kepriyé waé, boto minangka makhluk mencil kang seneng ndhéwé
Nglangèni Amazon dhéwékan merga panganané iwak-iwak bréngosen kaya déné lélé, pithing, lan kura kanthi migunakaké untuné kang landhep
Béda liyané antarané tucuxi lan boto ya iku, boto arang malumpat saka banyu
Luwih spèsifik manèh, guluné boto saka jinis vertebrata ora sambung, tegesé boto bisa ngobahaké ndhasé saka arah siji menyang arah liyané
Kaluwihan iki lelawanan karo lumba-lumba laut, kang guluné dadi siji
Boto uga bisa ndhangir lingkungan kang jembar lan cepet mung kanthi migunakaké obahan guluné kang bébas.
Welut listrik Welut listrik yaiku iwak kang nggegirisi kanthi aran Latin "ekctrophorus electricus"
Welut listrik iki dawané 1,5 m
Welut iki duwé mata, nanging wuta total
Nanging sanadyan panduluné kanggo ndhangir kali rada suda, welut iki bisa mancaraké ènèrgi listrik ing sakujur awaké kanggo ngira-ira anané mungsuhé
Nalika mungsuh wis ana ing ngarep mata, welut iki bakal ngunggahaké suhu sunguté nganti kaping lima saéngga bisa nyetrum mungsuhé
Welut listrik ora ana sesambungané karo iwak-iwak liyané kang biyasa ditepungi kanthi sebutan welut
Welut listrik minangka révolusi saka nènèk moyang iwak primitif kang tangkar tumangkar ing banyu kang bisa ditemoni ing Amérika Tengah lan Amérika Kidul
Welut listrik migunakaké dat cuwèré kanggo ambegan saka hawa lan nyedhot oksigèn saka Amazon
Welut listrik minangka iwak kang bisa ngasilaké listrik nganti 650 volt
Kaluwihan iki minangka kamampuan awaké kanggo mburu lan mbéla awaké dhéwé
Kekuwatan listriké bisa nganti kaping patang atusé watu batré
Kekuwatan listrik iku bisa kanggo madhangaké wit Natal ing Jepang
Welut listrik duwé awak kang unik
Mèh 7/8 awaké wujud buntut
Ing buntuté ana batré-batré cilik wujud lèmpèngan-lèmpèngan cilik kang horizontal lan vertikal
Lèmpèngan iki cacahé akèh kira-kira punjul 5.000
Biometik sistem kanggo ngasilaké listrik bakal digawé modhèl sawisé sèl-sèl mirunggan ing organ listrik Electrophorus electricus